CELEX: 62015TN0059
Language: et
Date: 2015-02-04 00:00:00
Title: Kohtuasi T-59/15: 4. veebruaril 2015 esitatud hagi – Amitié versus EACEA

27.4.2015   
            
            
               ET
            
            
               Euroopa Liidu Teataja
            
            
               C 138/53
            
         4. veebruaril 2015 esitatud hagi – Amitié versus EACEA
   (Kohtuasi T-59/15)
   (2015/C 138/71)
   Kohtumenetluse keel: inglise
   
      Pooled
   
   
      Hageja: Amitié Srl (Bologna, Itaalia) (esindaja: advokaat D. Bogaert)
   
      Kostja: Hariduse, Audiovisuaalvaldkonna ja Kultuuri Rakendusamet (EACEA)
   
      Nõuded
   
   Hageja palub Üldkohtul:
   
               —
            
            
               tunnistada EACEA vastu esitatud hagi vastuvõetavaks;
            
         
               —
            
            
               tuvastada, et EACEA saadetud otsus, mis on dateeritud 26. novembril 2014, on õigusliku aluseta ning sellest tulenevalt tühistada viivitamatult kõik meetmed, mille EACEA on hageja vastu võtnud;
            
         
               —
            
            
               tunnistada, et 12. detsembril 2014 dateeritud ja EACEA poolt hagejale esitatud võlateate nr 3241415195 kohane võlg summas 9 41  310,38 eurot ei kuulu tasumisele;
            
         
               —
            
            
               mõista kohtukulud välja EACEA-lt.
            
         
      Väited ja peamised argumendid
   
   ELTL artiklite 256 ja 272 alusel esitatud hagis palub hageja Üldkohtul tuvastada, et EACEA 26. novembri 2014. aasta otsus, millega võeti – pärast Euroopa Pettustevastase Ameti (OLAF) läbiviidud juurdlust – meetmed AMITIE vastu, on alusetu.
   Hagi põhjenduseks esitab hageja kaks väidet.
   
            
               1.
            
            
               Esimene väide, et meetmed, mille EACEA hageja vastu võttis, on alusetud.
               
                           —
                        
                        
                           Meetmete kohaldamise tingimused ei olnud täidetud: rikuti määruse nr 2988/1995 (1) sätteid ja proportsionaalsuse põhimõtet.
                        
                     
                           —
                        
                        
                           Rikuti lepingu sätteid ja kohaldati vääralt määrust nr 966/2012 (2) ja nr 1268/2012 (3). Ühelgi hageja vastu võetud meetmel, mis sisaldusid 26. novembri 2014. aasta otsuses, ei ole õiguslikku alust. Teise võimalusena kujutaks kõigi hagejale antud summade tagasinõudmine endast õiguse kuritarvitamist ja tooks kaasa EACEA alusetu rikastumise.
                        
                     
         
            
               2.
            
            
               Teine väide, et OLAF-i juurdlused ja järeldused ei olnud õiguspärased (lepingu sätete ja kohaldatavate määruste rikkumine).
               
                           —
                        
                        
                           OLAF-i läbiviidud juurdlused ei olnud kooskõlas määrusega nr 883/2013 (4) ja/või kõnealuses küsimuses kohaldatavate üldpõhimõtetega.
                        
                     
                           —
                        
                        
                           Kuivõrd EACEA otsus põhineb OLAF-i järeldustel, mille viimane tegi pärast juurdlust, toob OLAF-i juurdluse ja raporti õigusvastasus kaasa ka EACEA otsuse õigusvastasuse.
                        
                     
         
      (1)  Nõukogu 18. detsembri 1995. aasta määrus (EÜ, Euratom) nr 2988/95, Euroopa ühenduste finantshuvide kaitse kohta.
   
      (2)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002.
   
      (3)  Komisjoni delegeeritud määrus (EL) nr 1268/2012, 29. oktoober 2012 , mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju.
   
      (4)  Euroopa Parlamendi ja nõukogu 11. septembri 2013. aasta määrus (EL, Euratom) nr 883/2013, mis käsitleb Euroopa Pettustevastase Ameti (OLAF) juurdlusi ning millega tunnistatakse kehtetuks Euroopa Parlamendi ja nõukogu määrus (EÜ) nr 1073/1999 ja nõukogu määrus (Euratom) nr 1074/1999.